作者：黎廷瑞
词牌/韵律：贺新郎

paragraphs: 帆影斜阳里。
与芦花、分风飞过，落星遗此。
瓦老苔荒钟鼓陋，斑剥，残碑无几。
想此处、阅人多矣。
天上白榆犹落去，况人间、一瞬浮花蕊。
问五老，笑而已。
仙翁当日曾挥麈。
拍阑干、浩歌音响，振鱼龙耳。
九十馀年无人问，遗韵半江烟水。
慨宇宙、风涛如许。
安得六丁移此石，去横身、作个中流砥。
长唱罢，冥鸿起。